ลุ้น SET เปิดบวก รับแรงซื้อพลังงาน-ถ่านหินหนุน หลัง EU ระงับนำเข้าน้ำมันรัสเซีย
ลุ้น SET เปิดบวก รับแรงซื้อพลังงาน-ถ่านหินหนุน หลังยุโรประงับนำเข้าน้ำมันจากรัสเซีย 2 ใน 3 ให้กรอบการเคลื่อนไหวไว้ที่แนวรับ 1,642-1650 จุด แนวต้าน 1,670-1,665 จุด
ลุ้น SET เปิดบวก รับแรงซื้อพลังงาน-ถ่านหินหนุน หลังยุโรประงับนำเข้าน้ำมันจากรัสเซีย 2 ใน 3 ให้กรอบการเคลื่อนไหวไว้ที่แนวรับ 1,642-1650 จุด แนวต้าน 1,670-1,665 จุด
31 พ.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้มีโอกาสที่จะแกว่งตัวอยู่ในกรอบทิศทางเดียวกับตลาดหุ้นอื่นๆในภูมิภาค หลังจากปรับตัวขึ้นมาราว 70 จุด จากจุดต่ำสุด 1,580 จุด โดยปัจจุบันยังไร้ปัจจัยใหม่ๆเข้ามาหนุนตลาดเพิ่มเติม
อย่างไรก็ตามคาดว่าวันนี้จะมีแรงหนุนเข้ามาในกลุ่มของพลังงาน และ ถ่านหิน หลังจากผู้นำกลุ่มสหภาพยุโรป (EU) มีมติระงับการนำเข้าน้ำมันจากรัสเซียในสัดส่วนกว่า 2 ใน 3 โดยมีเป้าหมายเพื่อตัดแหล่งการเงินขนาดใหญ่ที่รัสเซียใช้เป็นเครื่องมือในการทำสงคราม ให้กรอบการเคลื่อนไหวไว้ที่แนวรับ 1,642-1650 จุด แนวต้าน 1,670-1,665 จุด